《折红梅 其一》
宋代·佚名

陇上消残雪，曲水流断，淑气潜通。群花冷未吐，夜来梅萼，数枝繁红。

光夺化工。发艳色、不染东风。信凭晓风，难压精神，占青春未上，别是标容。

天香渐杳，似蓬阙玉妃，酒困娇慵。只愁恐、上阳爱惜，各种移向瑶宫。

西归驿使，折赠处、庾岭溪东。又须寄与，多感多情，道此花开早，未识游蜂。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。